**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU[[1]](#footnote-1)**

1. Atbilstoši Ministru kabineta (turpmāk – MK) 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM) ir uzdots, sākot ar 2015.gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Ņemot vērā ES fondu 2007.–2013.gada plānošanas perioda praktisku noslēgumu un sagaidāmo ES finansējuma izmantošanu Latvijas tautsaimniecībā pilnā apmērā[[2]](#footnote-2), šajā un turpmāk ikmēneša operatīvajos ziņojumos galvenie aspekti par aktuālo ES fondu 2014.–2020.gada plānošanas periodā.
2. Latvija stabili saglabā salīdzinoši labu investīciju uzsākšanas statusu ES dalībvalstu vidū – Latvijai 3.vieta uz 2016.gada 9.novembri, saņemot no Eiropas Komisijas (turpmāk – EK) starpposma maksājumus par jau veiktajām investīcijām un pārbaudītiem izdevumu dokumentiem projektu ietvaros. Detalizētu informāciju skatīt [ES fondu tīmekļa vietnē](http://www.esfondi.lv/page.php?id=1065)[[3]](#footnote-3) un zemāk esošajā grafikā.

***Grafiks Nr.1*** *“ES fondu kopējie EK veiktie sākotnējie, ikgadējie avansi un starpposma maksājumi dalībvalstīm, % no pieejamā ES fondu finansējuma, dati uz 2016.gada 9.novembri*

1. Informācija par investīciju ieviešanas laika grafika[[4]](#footnote-4) un finanšu progresa izpildes statusu uz **2016.gada 1.novembri** liecina, ka ir arvien ievērojamāks progress projektu atlasēs un projektu reālas ieviešanas uzsākšanā. Skat. kopsavilkumu grafikā Nr.2 un plašāku informāciju par apstiprinātajiem projektiem un tajos veiktiem maksājumiem ES fondu tīmekļa vietnē[[5]](#footnote-5).

***Grafiks Nr.2*** *“ES fondu investīciju uzsākšanas un ieviešanas statuss līdz 2016.gada 1.novembrim milj. euro, % no ES fondu finansējuma, progress pret datiem līdz 2016.gada 1.oktobrim”*

1. **Progress projektu ieviešanas posmā ir dinamisks. Piemēram, 3 nedēļu laikā** līdz 2016.gada 21.novembrim papildus apstiprināti projekti par 52,7 milj. *euro*, noslēgti līgumi par papildus 8,3 milj. *euro* un veikti maksājumi par papildus 14,9 milj. *euro*. Progress, galvenokārt, izglītības un transporta nozarēs.
2. Vienlaikus, projektu uzsākšanas nosacījumu izstrādē (primāri MK noteikumi par specifiskā atbalsta mērķa īstenošanu (turpmāk – MK noteikumi)) joprojām ir atsevišķi kavējumi, kas vairākus mēnešus saglabājas nemainīgi (nozīmīgākā ietekme ir saistībā ar dzelzceļa elektrifikācijas un veselības infrastruktūras investīcijām, kas kopā veido finanšu ietekmi 498,7 milj. *euro* ES finansējuma apmērā no kopumā kavētiem MK noteikumiem par 659,6 milj. *euro).* Tomēr valdībā jau iepriekš ir izskatīts zināms rīcības plāns atlikušo jautājumu risināšanā. Pozitīvi, ka Valsts sekretāru sanāksmē ir izsludināti MK noteikumi finansiāli ietilpīgā dzelzceļa elektrifikācijas pasākuma un veselības infrastruktūras investīcijām. Kopsavilkumu par MK noteikumu ikmēneša plānu izpildi skatīt grafikā Nr.3. Detalizēta statusa informācija ir pieejama šī ziņojuma 1.pielikumā[[6]](#footnote-6) un kavēto MK noteikumu statuss detalizēti uzskaitīts šī ziņojuma 2.un 3.pielikumos.

***Grafiks Nr.3*** *“ES fondu investīciju uzsākšanas gatavība – MK noteikumi 2016.gads.(faktiskie dati līdz 2016.gada 14.novembrim. milj. euro)[[7]](#footnote-7)”*

1. Neskatoties uz atsevišķām uzdevumu izpildes termiņu nobīdēm, **joprojām iespējams sasniegt valdības mērķi līdz 2016.gada beigām apstiprināt MK noteikumus par vismaz 4 mljrd. *euro* ES fondu investīcijām (90% no kopējā pieejamā ES fondu finansējuma), ja izdosies pieņemt atlikušos stratēģiski nozīmīgos lēmumus ar ES finanšu atbalstu kopā gandrīz 500 milj. *euro* par investīcijām veselības infrastruktūrā un dzelzceļa elektrifikācijā.**
2. Kā minēts iepriekš, projektu iesniegumu **atlašu izsludināšana arvien progresē.** Vienlaikus tiek turpināts darbs starp atbildīgajām iestādēm, kā ziņots iepriekšējā informatīvajā ziņojumā, kas izskatīts MK 2016. gada 16. novembra sēdē[[8]](#footnote-8).Atsevišķos gadījumos, kad projektu atlašu uzsākšanas termiņi vai projektu apstiprināšana ir atkarīgi no citu specifisku priekšnosacījumu izpildes, piemēram, projektu ideju priekšatlases[[9]](#footnote-9), kuras mērķis ir nodrošināt kvalitatīvāku, mērķtiecīgāku un koordinētu projektu īstenošanu[[10]](#footnote-10). Konstatētiem priekšnosacījumu kavējumiem FM un Centrālā finanšu un līgumu aģentūra pievērš arvien lielāku uzmanību un atbildīgās iestādes ir aicinātas izstrādāt precīzu rīcības plānu (t.sk. īpaši izglītības infrastruktūras ieguldījumu jomā), lai paātrinātu procesus un tiktu nodrošināts efektīvs uzraudzības un risku pārvaldības instruments iespējamai lēmumu pieņemšanai risku mazināšanas nolūkos. FM sadarbībā ar iestādēm izstrādās uzdevumu plānojumu līdz 2016.gada beigām.
3. **Būtiskākie riski** ar lielāko finanšu ietekmi saglabājas, kā jau iepriekš ziņots[[11]](#footnote-11). Atsevišķu risku novēršanai vai mazināšanai nepieciešamas izmaiņas darbības programmā “Izaugsme un nodarbinātība” (turpmāk – DP), kas jāapstiprina EK. Attiecīgi EK apstiprinājums joprojām tiek gaidīts par EK iesniegtiem DP grozījumiem Nr.1[[12]](#footnote-12). Papildus šobrīd uzsākta nākamo DP grozījumu Nr.2 virzība, kas cita starpā paredz finanšu starpmērķu un atsevišķu sasniedzamo rādītāju samazināšanas priekšlikumus atsevišķās jomās (īpaši veselības infrastruktūra), lai saglabātu snieguma rezerves 6% apjomā izmantošanas iespēju (ES nosacījumi starpposma mērķu sasniegšanai) vidusposma izpildes novērtējuma rezultātā pēc 2018.gada. Saskaņoti ar DP grozījumiem tiek virzītas arī nepieciešamās izmaiņas Partnerības līgumā.

Par iepriekš minētajiem risināmajiem jautājumiem diskutēts ikgadējā tikšanās ar EK un Uzraudzības komitejas (turpmāk – UK) sēdēs attiecīgi 2016.gada 23. un 24.novembrī. Ar materiāliem var iepazīties UK e-portfelī[[13]](#footnote-13).

1. Attiecībā uz 2016.gada finanšu plāna izpildi – ES finanšu atbalsta maksājumiem projektu īstenotājiem (avansi, maksājumi par reāliem izdevumiem, paveikto) – secināms, ka pārskata periodā kopumā ir minimāls progress. Skatīt šī ziņojuma tabulu Nr.1 (skatīt zemāk).

Maksājumu plāna novirze līdz 2016.gada 1.novembrim mēneša laikā palielinājusies par 3,7 milj. *euro*, kopumā sasniedzot 44,9 milj. *euro*. Kumulatīvā plāna izpilde līdz 2016.gada 1.novembrim (211,1 milj. *euro*) ir 78,7%[[14]](#footnote-14), bet gada plāns (314,9 milj. *euro*) izpildīts tikai 52,8% apmērā.Kā ziņots iepriekšējos pārskata periodos, būtisks maksājumu pieaugums līdz gada beigām nav sagaidāms. Tāpat vājāka naudas plūsma nekā 2015.gada nogalē prognozēts saglabājas, galvenokārt, šādās jomās: (1) ceļu rekonstrukcijas jomā (iepirkumu procesa kavēkļi, novēlota projektu pieteikumu iesniegšana); (2) integrēti teritoriālajās investīcijās – atbalsta sniegšana nacionālas nozīmes attīstības centriem (tā kā integrēti teritoriālās investīcijas saskaņā ar ES fondus regulējošiem normatīvajiem aktiem ir jaunievedums šajā plānošanas periodā, sākotnējais plāns uzsākt projektu atlases un veikt investīcijas bijis pārāk optimistisks; šobrīd secināms, ka progress sagaidāms 2017.gadā); (3) deinstitucionalizācijas pasākumos, jo ilgāks laiks bijis nepieciešams sadarbības mehānismu izstrādē un vienošanās panākšanai ar projekta sadarbības partneriem – pašvaldībām. Vienlaikus, iespaidu uz maksājumiem atstājusi situācija, ka MK noteikumu apstiprināšana neiekļaujas plānotajā laika rāmī, attiecīgi nav iespējams secīgi uzsākt projektu atlases, līdz ar to nobīdēm ir tieša samazinoša ietekme uz budžeta naudas plūsmas prognožu izpildi. FM sadarbībā ar citām iestādēm ir uzsākusi maksājumu un ieviešanas plānu izstrādi 2017.gadam, par ko tiks sniegta informācija valdībai 2017.gada 1.ceturksnī.

***Tabula Nr.1*** *“2014.-2020.gada plānošanas periods: ES fondu līdzfinansējuma maksājumu plāna izpilde līdz 2016.gada 1.novembrim, euro.”*

| **Prioritārais virziens** | **Plāns 2016.gadam kopā** | **Plāns 01.01.2016. - 01.11.2016.** | **Faktiskā izpilde 01.01.2016. - 01.11.2016.** | **Līdz 01.11.2016.** | | **Iepriekšējā mēnesī** | |
| --- | --- | --- | --- | --- | --- | --- | --- |
| **Izpilde,%** | **Neizpilde (-)** | **Izpilde,%** | **Neizpilde (-)** |
| **/pārpilde(+)** | **/pārpilde(+)** |
| 1.Pētniecība tehnoloģiju attīstība un inovācijas | 11 137 430 | 7 022 443 | **724 771** | **10,3%** | -6 297 672 | 14,4% | -4 275 055 |
| 2.IKT pieejamība, e-pārvalde un pakalpojumi | 9 340 843 | 709 084 | **0** | **0,0%** | -709 084 | - | - |
| 3.Mazo un vidējo komersantu konkurētspēja | 30 075 247 | 18 671 822 | 30 588 172 | 163,8% | 11 916 350 | 220,5% | 16 459 660 |
| 4. Pāreja uz ekonomiku ar zemu oglekļa emisijas līmeni visās nozarēs | 19 368 881 | 9 601 264 | **4 731 810** | **49,3%** | -4 869 454 | 0,3% | -7 015 909 |
| 5.Vides aizsardzība un resursu izmantošanas efektivitāte | 27 324 058 | 14 744 134 | **896 618** | **6,1%** | -13 847 515 | 7,1% | -10 772 383 |
| 6.Ilgtspējīga transporta sistēma | 152 749 691 | 111 002 926 | **86 418 671** | **77,9%** | -24 584 255 | 68,6% | -30 854 069 |
| 7.Nodarbinātība un darbaspēka mobilitāte | 31 395 139 | 27 786 533 | 33 148 426 | 119,3% | 5 361 893 | 114,6% | 4 047 934 |
| 8.Izglītība, prasmes un mūžizglītība | 5 048 340 | 1 209 055 | **284 192** | **23,5%** | -924 863 | 30,1% | -609 501 |
| 9.Sociālā iekļaušana un nabadzības apkarošana | 16 054 669 | 12 049 770 | **3 804 649** | **31,6%** | -8 245 121 | 40,9% | -5 338 724 |
| 10.; 11.; 12. Tehniskā palīdzība | 12 463 361 | 8 308 908 | **5 639 066** | **67,9%** | -2 669 842 | 66,4% | -2 793 199 |
| **KOPĀ** | **314 957 659** | **211 105 939** | **166 236 375** | **78,7%** | -44 869 564 | **77,3%** | **-41 151 247** |

Pielikumā:

1. Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešanas laika grafika statuss uz 01.11.2016. uz 2 lp.
2. Kavētie Ministru kabineta noteikumi specifisko atbalsta mērķu/pasākumu laika grafikā, statuss uz 21.11.2016 uz 1 lp.
3. Kavēta Ministru kabineta noteikumu izsludināšana Valsts sekretāru sanāksmē uz 21.11.2016 uz 1 lp.

Finanšu ministre D.Reizniece-Ozola

Inta Dimzule

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas vecākā referente

Tālr. 67083873

[Inta.Dimzule@fm.gov.lv](mailto:Ieva.Ziepniece@fm.gov.lv)

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-1)
2. Š.g. oktobrī ir noslēgušās atlikušās finanšu instrumentu aktivitātes. Pēc provizoriskajiem datiem, sekmīgi izmantots pieejamais ES finansējums un investīcijas turpinās sniegt atdevi tautsaimniecībā ar multiplikācijas efektu” ar jauniem finanšu instrumentu darījumiem no atgrieztiem līdzekļiem. Aktuālā informācija pieejama arī š.g.24.novembra Uzraudzības komitejas materiālos:

   <https://komitejas.esfondi.lv/Lists/sedes/DispForm.aspx?ID=113&ContentTypeId=0x0100A71173C59228CF43AEDB868762C1146A> [↑](#footnote-ref-2)
3. ES fondu tīmekļa vietnes sadaļā par ES fondu un Kohēzijas fonda kopējiem EK veiktiem maksājumiem dalībvalstīm: <http://www.esfondi.lv/kopejie-ek-veiktie-maksajumi-dalibvalstim> [↑](#footnote-ref-3)
4. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-4)
5. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> [↑](#footnote-ref-5)
6. Informācija sakārtota loģiskā secībā, sākot ar 2016.gada oktobri. Pilna informācija par izpildes statusu uz 2016.gada 1.oktobri apstiprinātajiem MK noteikumiem un turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē, kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem (turpmāk – SAM)/pasākumiem, kuriem MK noteikumu apstiprināšanas termiņš vēl nav iestājies. pieejama <http://www.esfondi.lv/finansu-un-raditaju-plani-to-izpilde> [↑](#footnote-ref-6)
7. Nākamajos mēnešos MK noteikumu skaits var mainīties, ņemot vērā, ka Izglītības un zinātnes ministrijas plānotais 1.1.1.6.pasākums “RIS3 pārvaldības atbalsts” netiks īstenots, kā arī plānots izveidot jaunu SAM Inčukalna gudrona dīķu attīrīšanas (sanācijas) projektam. [↑](#footnote-ref-7)
8. Pieejams: http://www.esfondi.lv/zinojumi-Ministru-kabinetam [↑](#footnote-ref-8)
9. Pilna informācija par izpildes statusu uz 2016.gada 1.novembri pieejama <http://www.esfondi.lv/finansu-un-raditaju-plani-to-izpilde>, kā arī Centrālās finanšu un līgumu aģentūras tīmekļa vietnē pieejams atlašu izsludināšanas indikatīvais laika grafiks <http://www.cfla.gov.lv/lv/es-fondi-2014-2020/projektu-iesniegumu-atlase> un <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-9)
10. Pilna informācija par izpildes statusu uz 2016.gada 1.novembri pieejama <http://www.esfondi.lv/finansu-un-raditaju-plani-to-izpilde>, kā arī Centrālās finanšu un līgumu aģentūras tīmekļa vietnē pieejams atlašu izsludināšanas indikatīvais laika grafiks <http://www.cfla.gov.lv/lv/es-fondi-2014-2020/projektu-iesniegumu-atlase> un <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-10)
11. 2016.gada oktobra ziņojums pieejams <http://www.esfondi.lv/zinojumi-Ministru-kabinetam> [↑](#footnote-ref-11)
12. Apstiprināti ar MK 2016.gada 3.maija rīkojumu Nr.274 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība””, MK 2016.gada 25.augusta rīkojumu Nr.484 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība””. [↑](#footnote-ref-12)
13. Tikšanās ar EK materiāli pieejami šeit - <https://komitejas.esfondi.lv/_layouts/15/start.aspx#/AEM/Forms/AllItems.aspx?RootFolder=%2FAEM%2F2016%2F02%5FWorking%5Fmaterials&FolderCTID=0x012000F2C07636B588A64D824A60339D113949&View=%7B79378E5C%2D5C0A%2D447B%2DB62E%2D55179ECC86B3%7D>, savukārt Uzraudzības komitejas materiāli pieejami šeit - <https://komitejas.esfondi.lv/Lists/sedes/DispForm.aspx?ID=113&ContentTypeId=0x0100A71173C59228CF43AEDB868762C1146A> [↑](#footnote-ref-13)
14. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 5.pielikumu: <http://www.esfondi.lv/zinojumi-Ministru-kabinetam> [↑](#footnote-ref-14)